प्रधानमंत्री नरेंद्र मोदी की शह पाकर दैनिक जागरण के मालिक और सीईओ संजय गुप्‍ता अपराध की राह पर निकल पड़े हैं और वह अपराधियों, घोटालेबाजों और तस्‍करों को संरक्षण देने लगे हैं। मजीठिया मामले में उन पर हजारों लोगों ने सुप्रीम कोर्ट में अवमानना का केस तो कर ही रखा है, उनकी कंपनी जागरण प्रकाशन लिमिटेड के प्रबंधकों पर हमला कराने और छिनैती कराने के मामले की जांच नोएडा, गौतमबुद्ध नगर के वरिष्‍ठ पुलिस अधीक्षक के कार्यालय में लंबित है। वह अखबार के प्रभाव का इस्‍तेमाल कर पुलिस, प्रशासन और यहां तक कि व्‍यवस्‍थापिका की आंखों में धूल झोंक रहे हैं।